Anime Resident Evil: Death Island Akan Ditayangkan Di Pawagam Pada 29 Jun Ini
Filem anime Resident Evil: Death Island akan ditayangkan di pawagam tempatan mulai 29 Jun ini. Resident Evil: Death Island mengisahkan Ejen DSO Leon Kennedy yang sedang dalam misi untuk menyelamatkan Dr Antonio Taylor daripada penculik, apabila seorang wanita misteri menghalang pengejarannya. Sementara itu, ejen BSAA Chris Redfield sedang menyiasat wabak zombi di San Francisco, di mana punca jangkitan tidak dapat dikenal pasti. Satu-satunya persamaan mangsa ialah mereka semua melawat Pulau Alcatraz baru-baru ini. Berikutan petunjuk itu, Chris dan pasukannya menuju ke pulau itu, di mana kengerian baharu menanti. Anime ini diarahkan oleh Eiichiro Hasumi, dan disuarakan oleh pelakon Kevin Dorman, Erin Cahill, Matthew Mercer, Stephanie Panisello, dan Nicole Tompkins. GSC Movies mengedarkan filem ini untuk pasaran tempatan. 